*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Δεκεμβρίου 1982

σχετικά με τη χορήγηση αδείας στη Γαλλική Δημοκρατία να περιορίσει την εμπορία σπόρων προς σπορά ορισμένων ποικιλιών καλλιεργουμένων φυτικών ειδών

(Το κείμενο στη γαλλική γλώσσα είναι το μόνο αυθεντικό)

(82/948/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου της 8ης Δεκεμβρίου 1980 (2), και ιδίως το άρθρο 15 παράγραφοι 2 και 3, καθώς και την παράγραφο 7,

την αίτηση που υπέβαλε η Γαλλική Δημοκρατία,

Εκτιμώντας:

ότι σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά και τα φυτά προς φύτευση που ανήκουν σε ποικιλίες καλλιεργουμένων φυτικών ειδών που έχουν γίνει επίσημα αποδεκτά σε ένα τουλάχιστον Κράτος μέλος κατά τη διάρκεια του έτους 1980 και ανταποκρίνονται επιπλέον στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας ως προς την ποικιλία, καί, από τις 31 Δεκεμβρίου 1982, σε κανένα περιορισμό, όσον αφορά την εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύσει την εμπορία σπόρων προς σπορά και φυτών προς φύτευση ορισμένων ποικιλιών·

ότι η Γαλλική Δημοκρατία ζήτησε τη χορήγηση μιας τέτοιας αδείας για ορισμένο αριθμό ποικιλιών διαφόρων ειδών·

ότι οι σχετικές ποικιλίες αραβοσίτου δεν είχαν υποβληθεί στη Γαλλική Δημοκρατία σε εξετάσεις καλλιεργείας, λόγω της γαλλικής αιτήσεως·

ότι οι ποικιλίες αυτές έχουν δείκτη ΟΤΓ των κατηγοριών ωριμότητας ίσο ή ανώτερο του 700· ότι είναι γνωστό ότι οι ποικιλίες αραβοσίτου δείκτου ΟΤΓ κατηγοριών ωριμότητας ίσου ή ανώτερου του 700 δεν είναι ακόμη κατάλληλες για καλλιέργεια στη Γαλλική Δημοκρατία (άρθρο 15 παράγραφος 3 υπό γ) δεύτερη περίπτωση της προαναφερθείσας οδηγίας)·

ότι οι ποικιλίες Sally και Trifomo (ιώδες τριφύλλι) δεν είχαν υποβληθεί στη Γαλλική Δημοκρατία σε επίσημες εξετάσεις καλλιεργείας, λόγω της γαλλικής αιτήσεως·

ότι είναι γνωστό ότι, λόγω της μορφής τους (ρυθμός ανάπτυξης), οι σχετικές ποικιλίες δεν είναι ακόμη κατάλληλες για καλλιέργεια στη Γαλλική Δημοκρατία (άρθρο 15 παράγραφος 3 υπό γ) δεύτερη περίπτωση της προαναφερθείσας οδηγίας)·

ότι πρέπει ως εκ τούτου να ικανοποιηθεί απόλυτα η αίτηση της Γαλλικής Δημοκρατίας όσον αφορά αυτές τις ποικιλίες·

ότι άλλες ποικιλίες δεν αποτελούν πλέον αντικείμενο της γαλλικής αιτήσεως·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση·

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στη Γαλλική Δημοκρατία να απαγορεύει σε όλο το έδαφός της την εμπορία σπόρων προς σπορά των κάτωθι ποικιλιών που δημοσιεύονται στον κοινό κατάλογο των ποικιλιών καλλιεργουμένων φυτικών ειδών του 1983:

Ι. Κτηνοτροφικά φυτά:

Trifolium pratense L.

Sally

Trifomo

1.2 // ΙΙ. Σιτηρά: // // Zea mays L // // Atlante Augusto 6666 Banat Frank Ilona Mark // Nickerson 702 Orfeo Padano Ribot Splindit 7951 Traiano 74.

Άρθρο 2

Η άδεια που αναφέρεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις για τις οποίες δόθηκε.

Άρθρο 3

Η Γαλλική Δημοκρατία γνωστοποιεί στην Επιτροπή από ποιο χρονικό σημείο και σύμφωνα με ποιες διατυ

πώσεις κάνει χρήση της αδείας που αναφέρεται στο άρθρο 1. Η Επιτροπή πληροφορεί σχετικά τα άλλα Κράτη μέλη.

Άρθρο 4

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 30 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.